Лазар 3
Лазар 3 је оклопни транспортер. Уведен је у наоружање и опрему Војске Србије 2018. године као донација произвођача. Осмишљен је у компанији Југоимпорт-СДПР у Великој Плани.

Развој прототипа
Још током разбијања СФР Југославије и ратова 1990-их уочен је недостатак војних возила и борбених возила пешадије са високим нивоима балистичке заштите отпорних на пушчану муницију различитог калибра, гранате и мине.

На конструкционом развоју модела предузеће Југоимпорт-СДПР започело је још 2008. године када је функционални модел „Лазар БВТ" први пут приказан јавности на сајму наоружања и војне опреме у Београду „Партнер" 2009. године. Упоредо са бројним промоцијама овог модела у Југоимпорту су радили на унапређеној верзији прототипа „Лазар 2" који је јавност први пут приказан на „Партнеру" 2013. године. Након бројних испитивања и побољшања одлучено је да се се крене у израду „нулте серије" под називом „Лазар 3" која је свечано предата Војсци Србије у децембру 2018. године. Данас се „Лазар 3" у односу на бројну светску конкуренцију сматра инфериорнијим, првенствено због масе, слабог мотора од 500 КС, недостатка амфибијских својства и још увек неконципиране куполе са топом калибра 30 mm која има могућност гађања у покрету. Такође, на почетку друге деценије 21. века топ калибра 30 mm сматра се застарелим а тежи се ка топовима од 40 mm и већег калибра. Критички део српске јавности очекује уклањање ових недостатака, односно побољшану верзију или нови „Лазар 4".

Конструкција 
Погонска група од свих осам точкова 8x8 поседује независно вешање и обезбеђују висок степен мобилности возила. Све осовине су погонске док су прве две управљачке.

Возило је опремљено са 3 перископа за командира и возача, такође поседује бочна врата која служе за улазак и излазак возача и командира, чланови посаде у задњем делу имају излаз у виду аутоматске хидрауличне рампе, рампа се може активирати из простора возача као и дугметом у простору посаде. И возач и командир имају поклопац изнад својих простора. Поклопац возача се забрављује у три положаја од којих један служи за вожњу при отвореном поклопцу. Може бити масе од 24 до 28 тона, у зависности од задатка, наоружања и типа заштите. Возило је опремљено системом продужене мобилности који у случају оштећења гума омогућава наставак кретања брзинама до 50 -{km/h}-.

Подсистеми возила 
Кључни елементи на возилу Лазар 3 састоје се од увозних компонената, попут америчког мотора марке -{CUMMINS ISM500}- 500 КС, увозне трансмисије, односно мењача амерички фирме марке -{ALLISION 4500 SP}-, независно вешање увезено је од ирске фирме "Timoney" модел Т900. Од увозних делова поседује системе попут:

кочионог система, управљачког, хидрауличног електричног. Такође поседује вентилацију, климатизацију, АБХО заштиту.

Може се опремити додатном опремом као што је: Систем за аутоматско гашење пожара, централни систем за надувавање гума (CTIS), витло 10 t, систем за интерну комуникацију, видео систем ВОЗИЛА.

Предвиђено главно наоружање планирано је такођер из увоза, а чинила би га даљински управљиве руске борбене куполе, док се само израда оклопног тела и састављање врши у домаћој радиности у фабрици Борбени сложени системи у Великој Плани .

Заштита-Оклоп 
Основна заштита возила је вероватно и главни проблем јер заостаје за конкурентима. Балистичка заштита са свих страна возила је Ниво 3 „Stanag 4569", са предње стране возила Ниво 3+ „Stanag 4569". Војска Србије и Жандармерија имају Ниво 3 „Stanag", односно оклоп штити од калибра 7.62mm и до 8 kg ТНТ-а.

Поседује високо софистицирану, модуларну балистичку заштиту. Оклопно тело је израђено од панцирног челика и обезбеђује могућност уградње -{spall liner}--а, за заштиту од крхотина. Примењена балистичка заштита даје могућност адаптације нивоа заштите до нивоа специфичних потреба корисника. Обезбеђена је могућност примене најсавременијих технологија у области балистичке заштите током целокупног животног века возила. Основа возила обезбеђује два нивоа заштите од мина.

Основна заштита 
 Балистичка заштита са свих страна возила (Ниво -{3 STANAG 4569}-).
 Балистичка заштита са предње стране возила (Ниво -{3+ STANAG 4569}-).
 Противминска заштита (Нивои 3a и -{3b STANAG 4569}-).

Додатна побољшана заштита 
Лазар 3 пошто је модуларно борбено возило има ту могућност модуларне заштите, односно уградње додатне побољшане заштите на захтев будућих купца (корисника). Унапређене заштите као што су:
 Балистичка заштита са свих страна возила (Ниво -{4 STANAG 4569}-)
 Балистичка заштита са предње стране возила (Ниво -{5 STANAG 4569}-)

Наоружање 

Може бити опремљен различитим врстама наоружања попут:
 Даљинско управљиве борбене станице (ДУБС) 12,7 мм
 Даљинско управљиве борбене станице (ДУБС) 20/3 мм "Кербер"
 Аутоматског топа 2А42 30 мм.
Аутоматског топа 32В01 30 мм
Два аутоматска топа Прага 30мм и 4 лансера против-оклопних ракета "НОВА"
Опремљен је са 4-6 димна лансера.

Број чланова посаде зависи од задатка и наоружања којим је возило опремљено. Када возило има ДУБС 12,7 мм број чланова посаде је 12 (командир, возач, нишанџија + 9 чланова). У случају уградње куполе број чланова посаде се смањује за један (командир, возач, нишанџија + 8 чланова).

Возило такође поседује и пушкарнице које омогућавају да војници који се возе дејствују из стрељачког наоружања на потенцијалне претње и помогну визуелним уочавањем. Пушкарнице су заштићене балистичким стаклом.

Корисници 
  Србија — Жандармерија (Србија) – 12 возила.
  Србија — Војска Србије – 36 возила. Најављено даље наоружавање војске возилом Лазар-3.
  – За сада непозната количина купљена 2020/21. године. Прва два возила испоручена средином 2021. године.

Упоредива оклопна возила

 АСЛАВ - 
 Боксер - //
 Бумеранг БВП - 
 Барис - /
 ВБЦИ - 
 Еитан - 
 ЗБЛ - 08 - 
 Лав 6.О - 
 Отокар Арма - 
 Пандур II - 
 Патрија AMV XP - 
 Пирана - 
 Саур 2 - 
 Страјкер - 
 Терекс ICV - 
 Type 96 
 Фрециа ICV -

Референце

Видео 
https://www.youtube.com/watch?v=R-rghy4HRpM

https://www.youtube.com/watch?v=QmCXRwRaIwo

Спољашње везе
 Лазар 3 (Југоимпорт - Званична веб страница) 
 „Лазар" се роди (Време, Давор Лукач, 24. јануар 2019)
 Мора на озбиљну прераду:„Лазар 3" добар само као лаки покретни бункер? (Мондо, 25. децембар 2019)

Борбена возила пешадије
Наоружање Војске Србије